สำนักข่าวหัวเขียว : ไปไม่เป็น
มาตรการควบคุมการใช้สารเคมี หรือปุ๋ยเคมีภาคเกษตรกรรม เป็น 1 ใน 12 นโยบายเร่งด่วนของรัฐบาลที่ พล.อ.ประยุทธ์ จันทร์โอชา ได้แถลงต่อสภาผู้แทนราษฎร เมื่อวันที่ 25 กรกฎาคม,รัฐบาลจะเร่งลดละเลิกใช้ยาปราบศัตรูพืชโดยเร็ว เพื่อพัฒนาสินค้าเกษตรของไทยให้เป็นสินค้าเกษตรอินทรีย์ เกษตรชีวภาพ และเกษตรปลอดภัย ฯลฯ,เพื่อป้องกันพี่น้องประชาชนไม่ต้องตายผ่อนส่งจาก,สารเคมีอันตราย,ที่ตกค้างในผักและผลไม้ที่บริโภคกันอยู่ในปัจจุบัน,แม่ลูกจันทร์, กราบเรียนว่า การกำหนดเรื่องนี้ไว้ในนโยบายเร่งด่วนของรัฐบาลแสดงว่า นายกฯลุงตู่ มุ่งมั่นจริงใจจะแก้ไขปัญหาสารเคมีอันตรายให้เกิดผลทางปฏิบัติอย่างรวดเร็ว,นี่จึงเป็นที่มาของคำสั่ง แบนสารเคมีอันตราย 3 ชนิด ได้แก่ พาราควอต ไกลโฟเซต และคลอร์ไพริฟอส เมื่อวันที่ 22 ตุลาคมที่ผ่านมา,ห้ามนำเข้า ห้ามซื้อ ห้ามขาย ห้ามใช้ และห้ามครอบครองอย่างเด็ดขาดตั้งแต่วันที่ 1 ธันวาคมเป็นต้นไป,ใครมีสารเคมีทั้ง 3 ชนิดในครอบครองต้องทำลายให้หมดภายใน 15 วัน,แม่ลูกจันทร์, ชี้ว่าคำสั่งแบนสารเคมีอันตรายทั้ง 3 ชนิดทำให้รัฐบาลนายกฯลุงตู่ได้รับเสียงชื่นชมจากพี่น้องประชาชนที่เคลื่อนไหวต่อต้านการใช้สารเคมีอันตรายกันทั่วบ้านทั่วเมือง,แต่อนิจจาอนิจจัง คำสั่งแบนสารเคมีอันตราย 3 ชนิด เกิดพลิกล็อกเป็นรถไฟเหาะตีลังกาซะแล้วโยม,ที่ประชุมคณะกรรมการวัตถุอันตราย ซึ่งมี ,นายสุริยะ จึงรุ่งเรืองกิจ, รมว.อุตสาหกรรม เป็นประธาน ได้พิจารณาทบทวนคำสั่งแบน ,สารเคมี 3 ชนิด, อีกครั้งเมื่อวันพุธที่ผ่านมา,โดยมีมติใหม่ให้ยกเลิกคำสั่งแบน สารไกลโฟเซต ให้เกษตรกรสามารถใช้สารเคมีอันตรายได้ต่อไป,ล้มคำสั่งแบนก่อนเส้นตาย (1 ธ.ค.) แค่ 4 วัน,เท่านั้นยังไม่พอ ที่ประชุมยังมีมติให้ ,เลื่อน, คำสั่งแบน, สารพาราควอต และคลอร์ไพริฟอส, ออกไปอีก 6 เดือน,ปล่อยผีให้ซื้อ ให้ขาย ให้ใช้ และให้ครอบครองสารเคมี 2 ชนิดนี้ต่อไปอีกจนถึงวันที่ 1 มิถุนายนปีหน้าโน่นเลย,พร้อมมีมติให้กรมวิชาการเกษตรไปพิจารณาหาสารเคมีชนิดอื่นที่สามารถใช้ทดแทน เพื่อลดผลกระทบต่อเกษตรกรที่มีความจำเป็นต้องใช้สารเคมีทั้ง 2 ตัวภายใน 4 เดือน,ก่อนเสนอให้คณะกรรมการวัตถุอันตราย ซึ่งมีนายสุริยะเป็นประธานตัดสินใจอีกครั้งว่าจะเอายังไงต่อไป??,แม่ลูกจันทร์, แทงหวยล่วงหน้าว่ากรมวิชาการเกษตร จะไม่สามารถหาสารเคมีชนิดอื่นที่ใช้แทน สารพาราควอต และคลอร์ไพริฟอส อย่างแน่นอน,เมื่อยังหาสารตัวอื่นใช้ทดแทนไม่ได้ คณะกรรมการวัตถุอันตรายซึ่งนายสุริยะเป็นประธานจึงเห็นควรให้ ,เลื่อน, คำสั่งแบนยืดไปอีก 6 เดือน,เมื่อเลื่อนแบนครบ 1 ปี ก็จะมีมติ ,ยกเลิกแบน, ให้สิ้นเรื่องสิ้นราว,สุดท้ายการแบนสารเคมีอันตรายก็ล้มเลิกไปแบบเนียนๆ,แม่ลูกจันทร์, ยํ้าชัดอีกครั้ง ,การลดเลิกใช้สารเคมีอันตรายทางเกษตร, เป็น ,นโยบายเร่งด่วนของรัฐบาล,การที่รัฐบาลประกาศแบนสารเคมีอันตรายอย่างเป็นทางการ,แต่กลับเปลี่ยนใจ ยกเลิกคำสั่งแบนเสียเอง,แสดงให้เห็นความไม่รอบคอบ ชักเข้าชักออก โยกเยกเป็นไม้หลักปักเลนในการบริหารประเทศของรัฐบาลปัจจุบัน,หรือพูดตรงๆ ,รัฐบาลลุงตู่, เบี้ยว นโยบายที่แถลงไว้ต่อสภาฯ,หรือพูดอีกอย่าง ,รัฐบาลไม่ปฏิบัติตามสัญญาที่ให้กับประชาชน,สารเคมีอันตรายพ่นพิษใส่รัฐบาลเต็มเปา.,แม่ลูกจันทร์
มาตรการควบคุมการใช้สารเคมี หรือปุ๋ยเคมีภาคเกษตรกรรม เป็น 1 ใน 12 นโยบายเร่งด่วนของรัฐบาลที่ พล.อ.ประยุทธ์ จันทร์โอชา ได้แถลงต่อสภาผู้แทนราษฎร
สำนักข่าวหัวเขียว,แม่ลูกจันทร์,แบนสารพิษ,พาราควอต,ไกลโฟเซต,คลอร์ไพริฟอส,นโยบายเร่งด่วน